Harry Bajraktari tregon jetën në Amerikë
Disapora mund të kontribuojë, por duhet të krijohen kushtet ku qeveria të mbrojë ata që investojnë, thotë biznesmeni nga Nju Jorku
Harry Bajraktari është një biznesmen në Bronks të Nju Jorkut. Ai ka ardhur këtu dekada më parë nga Kosova dhe, si shumë shqiptaro-amerikanë të tjerë, e ka gjetur suksesin në biznesin e pronave të patundshme. Kolegu ynë Ilir Ikonomi ishte në zyrat e zotit Bajraktari dhe përgatiti një material. Në vitet 70, kur zoti Bajraktari u vendos këtu, investimi ishte me leverdi. Ai dhe familja e tij ishin ndër ata që përfituan nga kushtet e favorshme. tregon zoti Bajraktari. Ai thotë se familja e tij ka patur shumë fat që ka filluar këtu. "E kemi nisur me pak dhe në vitet 78-79-80 kemi blerë ndërtesa," tregon ai. Biznesi i tij punëson pothuajse të gjithë familjen. Ai e vizitoi Kosovën vetëm disa muaj pasi kishte mbaruar lufta, në vitin 1999. kujton zoti Bajraktari. Ai nuk ngurroi të investojë në vendlindje. Ata investuan rreth 40 milionë dollarë në këto biznese, të cilat sot punësojnë me qindra njerëz. Ka shumë shqiptaro-amerikanë që duan të investojnë në Kosovë, por ende ngurrojnë: Zoti Bajraktari thotë se disa kanë frikë të investojnë në Shqipëri e në Kosovë, sepse mund t'u shkojë më shtrenjtë. tregon Harry Bajraktari. Sot, pas shumë vite përpjekjesh, biznesi ka ecur. Por nuk ka qenë vetëm biznesi peokupimi i tij. Gjatë këtyre dekadave, zoti Bajraktari dhe familja e tij kanë ndihmuar komunitetin dhe vendlindjen, kanë krijuar miqësi në qarqet e politikës për të lobuar në favor të Kosovës.